PMIndiaData/PMIndiaSum huggingface dataset:
జాతీయ విజ్ఞాన దినం సంద‌ర్భంగా శాస్త్రవేత్త‌లు, శాస్త్ర విజ్ఞాన ప్రేమికుల‌కు ప్ర‌ధాన మంత్రి శుభాకాంక్ష‌లు

జాతీయ విజ్ఞాన దినాన్ని పుర‌స్క‌రించుకొని శాస్త్రవేత్త‌లు, శాస్త్ర విజ్ఞాన ప్రేమికుల‌కు ప్ర‌ధాన మంత్రి శుభాకాంక్ష‌లు తెలిపారు. ప్ర‌పంచ శాస్త్ర విజ్ఞాన రంగానికి స‌ర్ సి.వి. రామ‌న్ అందించిన సేవ‌ల‌ను కూడా ఈ సంద‌ర్భంగా ప్ర‌ధాన మంత్రి జ్ఞాప‌కం చేసుకొన్నారు. “శాస్త్రవేత్త‌లు, శాస్త్ర విజ్ఞాన ప్రేమికుల‌కు ఇవే నా జాతీయ శాస్త్ర విజ్ఞాన దిన శుభ‌కామ‌న‌లు. మ‌న దేశంలో ప‌రిశోధ‌న‌ల స్ఫూర్తి, న‌వ క‌ల్ప‌న‌ (ఇన్నొవేష‌న్)ల స్ఫూర్తి పెంపొందుతూ ఉండాలిగాక. శాస్త్ర విజ్ఞాన రంగానికి స‌ర్ సి.వి. రామ‌న్ అంద‌జేసిన ఘ‌న‌మైన‌, ఎప్ప‌టికీ నిల‌చి ఉండే సేవ‌ల‌ను మ‌నం ఎంతో గ‌ర్వంగా జ్ఞ‌ప్తికి తెచ్చుకొందాం. యువ మ‌స్తిష్కాల‌కు ఆయ‌న మ‌హా ప్రేర‌ణామూర్తిగా వెలుగొందుతున్నారు” అని ప్ర‌ధాన మంత్రి అన్నారు.
కరోనా కు వ్యతిరేకం గా పోరాడడం లో 130 కోట్ల మంది దేశ ప్రజలు కనబరచిన సంకల్పంన్యూ ఇండియా యొక్క శక్తి కి సంకేతంగా ఉంది: ప్రధాన మంత్రి

ప్రపంచం లో కెల్లా అత్యంత భారీ స్థాయి లో జరిగిన ఉచిత టీకా మందు పంపిణీ కావచ్చు, లేదా వైద్య సంబంధి మౌలిక సదుపాయల అభివృద్ధి కావచ్చు.. భారతదేశం ఆరోగ్యం రంగం లో కొత్త ప్రమాణాన్ని నెలకొల్పుతోంది అని ప్రధాన మంత్రి శ్రీ నరేంద్ర మోదీ అన్నారు. కరోనా కు వ్యతిరేకం గా పోరాడడం లో 130 కోట్ల మంది దేశ ప్రజలు చాటినటువంటి సంకల్పం అనేది న్యూ ఇండియా యొక్క శక్తి ని సూచిస్తోంది అని శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘కరోనా తో పోరాటం లో 130 కోట్ల మంది దేశ ప్రజలు ఏ సంకల్ప శక్తి ని అయితే చాటారో, అది ‘న్యూ ఇండియా’ యొక్క సామర్ధ్యాని కి గుర్తింపు గా ఉంది. స్వదేశీ టీకామందుల కు తోడు ప్రపంచం లో అన్నిటి కంటే పెద్దదైన ఉచిత వేక్సీనేశన్ కార్యక్రమం కావచ్చు, లేదా వైద్య సంబంధి మౌలిక సదుపాయాల ను అభివృద్ధి పరచడం కావచ్చు.. ఆరోగ్యం రంగం లో దేశం రోజూ కొత్త ప్రమాణాన్ని నెలకొల్పుతోంది’’ అని పేర్కొన్నారు.
ఔషధ మొక్క ల రంగం లో సహకారానికి భారతదేశం, పెరూ ల మధ్య  ఒప్పందం పై సంతకాల కు ఆమోదం తెలిపిన మంత్రిమండలి

ఔషధ మొక్కల రంగం లో సహకారం కోసం భారత గణతంత్ర ప్రభుత్వం లోని ఆయుష్ మంత్రిత్వ శాఖ పరిధి లోని నేశనల్ మెడిసినల్ ప్లాంట్స్ బోర్డు (ఎన్ ఎమ్ పిబి), పెరూ గణతంత్ర ప్రభుత్వం లోని ఆరోగ్య మంత్రిత్వ శాఖ లో భాగమైన నేశనల్ ఇన్స్ టిట్యూట్ ఆఫ్ హెల్త్ ల మధ్య ఓ ఒప్పందం పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రిమండలి సమావేశం ఆమోదం తెలిపింది. ప్రధాన ప్రభావం: రెండు దేశాలూ ఔషధ మొక్కల జీవ వైవిధ్య సంపన్నం కావడంతో పాటు ఔషధ మొక్కల ఆధారిత సంప్రదాయ వైద్య విధానాలకు పేరెన్నిక గన్నవి. దీంతో పాటు స్నేహపూర్వకమైనటువంటి, సహకారాత్మకమైనటువంటి సంబంధాల ను కూడా కలిగివున్నాయి. ఈ అంశాల నేపథ్యం లో ఔషధ మొక్కల రంగం లో రెండు దేశాల మధ్య సదరు ద్వైపాక్షిక సంబంధాల ను ప్రతిపాదిత ఒప్పందం మరింత దృఢం చేస్తుంది. ఇరు దేశాలకు కూడా ఇది ఎంతో ప్రాముఖ్యం కలిగినటువంటి ఒప్పందం. ఔషధ మొక్క ల విషయం లో ఉభయ దేశాల మధ్య నిర్మాణాత్మక సహకార ఫ్రేం వర్క్ ఏర్పాటు కు ఈ ఒప్పందం తోడ్పడుతుంది. అమలు వ్యూహం మరియు లక్ష్యాలు: ఈ ఒప్పందం పై సంతకాలు పూర్తి అయిన మరుక్షణం నుండి ఉభయ పక్షాల కార్యకలాపాలు ప్రారంభం అవుతాయి. ఆ మేరకు సదరు ఒప్పందం లో ప్రతిపాదించిన నిబంధనల కు అనుగుణం గా రెండు దేశాలూ తీసుకొనే చర్యలు ఆధారపడి ఉండటమే కాక ఒప్పందం కొనసాగినంత కాలం అమలు లో ఉంటాయి. ఇందు లో ఇమిడి ఉన్న వ్యయాలు: ఈ ఒప్పందం వల్ల అదనపు ఆర్థిక భారం ఏమీ ఉండదు. పరిశోధనలు, శిక్షణ కోర్సులు, సదస్సులు, సమావేశాలను నిర్వహించేందుకు అవసరమైన నిధుల ను ఆయుష్ మంత్రిత్వ శాఖ పరిధి లోని నేశనల్ మెడిసినల్ ప్లాంట్స్ బోర్డు కు ప్రస్తుతం కేటాయించిన బడ్జెటు నుండి, అది అమలు చేస్తున్న పథకాల నుండి సమకూర్చుకోవచ్చు. పూర్వరంగం: జీవ వైవిధ్యం రీత్యా భారతదేశం ప్రపంచం లోని సుసంపన్న దేశాల లో ఒకటి. అంతేకాకుండా దేశం లో ఆచరణ లో గల ఆయుర్వేద, యునానీ, సిద్ధ, హోమియో (ఆయుష్ వైద్యవిధాన వ్యవస్థ) ల వంటి జనామోదిత, సంప్రదాయ వైద్య విధానాల లో వినియోగించగల 7,000 రకాల జాతుల ఔషధ మొక్కల కు భారతదేశం నిలయం గా ఉంది. అలాగే లాటిన్ అమెరికా లో కీలక జీవ వైవిధ్యానికి ఆలవాలాలైన దేశాల లో ఒకటి గా రిపబ్లిక్ ఆఫ్ పెరూ విలసిల్లుతోంది. దీంతో పాటు భారతదేశం తరహా లో ఔషధ మొక్కల వైవిధ్యం లోనూ పెరూ సుసంపన్న దేశమే. ఆయా ఔషధ మొక్కల ఆధారిత వైద్య విధానాలు కూడా దేశీయం గా ప్రజాదరణ పాత్రమవుతున్నాయి. ఈ ఔషధ మొక్కల జీవ వైవిధ్యాన్ని, రెండు దేశాల్లో దేశవాళీ సంప్రదాయ వైద్య విధానాల లో ఆ వనరుల వినియోగాన్ని పరిగణన లోకి తీసుకొని, ఔషధ మొక్కల రంగం లో ద్వైపాక్షిక సహకారాన్ని బలోపేతం చేసేందుకు దోహద పడే విధం గా ప్రతిపాదిత ఒప్పందాన్ని రూపొందించడం జరిగింది.
ప్ర‌పంచ క్ష‌య‌వ్యాధి దినం సంద‌ర్భంగా ప్ర‌ధానమంత్రి సందేశం

ప్ర‌పంచ క్ష‌య‌వ్యాధి దినం సంద‌ర్భంగా ప్ర‌ధాన‌మంత్రి శ్రీ న‌రేంద్ర మోదీ సందేశం కింద ఇవ్వ‌బ‌డింది. “ఈ సంవ‌త్స‌రపు ప్ర‌పంచ క్ష‌య‌వ్యాధి దినం ప్ర‌ధానాంశం,’ కావ‌లెను: క్ష‌య‌వ్యాధిర‌హిత ప్ర‌పంచానికి నాయ‌కులు’.క్ష‌య‌వ్యాధిని నిర్మూలించే ఉద్య‌మానికి నాయ‌క‌త్వం వ‌హించాల్సిందిగా నేను పౌరులు, వివిధ సంస్థ‌ల‌కు పిలుపునిస్తున్నాను. టి.బి.ర‌హిత ప్ర‌పంచాన్ని నిర్మించ‌డ‌మ‌నేది మాన‌వాళికి చేసే మ‌హోప‌కారం .భార‌త‌దేశాన్ని క్ష‌య‌ర‌హిత దేశంగా చేసేందుకు భార‌త‌ప్ర‌భుత్వం మిష‌న్ మోడ్‌లో ప‌నిచేస్తున్న‌ది. 2030 నాటికి క్ష‌య‌వ్యాధిని నిర్మూలించాల‌ని ప్ర‌పంచం ల‌క్ష్యంగా పెట్టుకోగా 2025 నాటికే టి.బి ర‌హిత దేశంగా ఉండాల‌ని భార‌త‌దేశం సంక‌ల్పిస్తున్న‌ది.”
కోవిడ్‌-19 నిరోధంలో 11 సాధికార బృందాల కృషిపై పీఎంవో సమీక్ష

కోవిడ్‌-19 వ్యాప్తి నేపథ్యంలో సవాళ్ల పరిష్కారం కోసం అధికారులు సభ్యలుగా ఏర్పాటు చేసిన సాధికార బృందాల కృషిని ప్రధానమంత్రి కార్యాలయం (పీఎంవో) ఇవాళ సమీక్షించింది. ఈ సమావేశానికి ప్రధానమంత్రి ముఖ్య కార్యదర్శి అధ్యక్షత వహించారు. ప్రపంచ మహమ్మారిపై పోరులో ప్రస్తుత కృషిపై పీఎంవో పర్యవేక్షణలో భాగంగా వివిధ స్థాయులలో సాగే సమీక్షలలో ఇది తాజా సమావేశం. ఈ సందర్భంగా ఆయా సాధికార బృందాలు చేపట్టిన చర్యలను ముఖ్య కార్యదర్శి సమీక్షించారు. సరఫరా క్రమం, అవసరమైన సరంజామా లభ్యతకు వీలుగా సదుపాయాల నిర్వహణ, వైరస్‌ నిరోధంలో పాలుపంచుకుంటున్న భాగస్వాముల ప్రయోజనాలు, సామాజిక దూరం నిబంధన అమలు సహితంగా రైతులకు సహాయ-సహకారాలు, వీటన్నిటికీ సంబంధించి దేశీయాంగ శాఖ మార్గదర్శకాలను మూలాల్లోకి తీసుకెళ్లే విశ్వాస కల్పన చర్యల ఆవశ్యకత తదితరాలపై సమావేశం చర్చించింది. సమగ్ర రోగ నిర్ధారాణ విధానం, ప్రక్రియలద్వారా ఇప్పటిదాకా 1,45,916 నమూనాలను పరీక్షించడంపై సమీక్షించి, సంతృప్తి వ్యక్తం చేసింది. వలస కార్మికులు, నిరాశ్రయులు తదితర దుర్బలవర్గాలకు ఆశ్రయం కల్పించే దిశగా అన్ని రాష్ట్ర ప్రభుత్వాల ప్రధాన కార్యదర్శులకు ఆదేశాలు జారీచేసినట్లు సాధికార బృందాల సభ్యులైన అధికారులు ఈ సమావేశంలో వివరించారు. అదే సమయంలో అన్ని రాష్ట్రాలు, జిల్లా స్థాయులలో కేంద్రం నిరంతరం పర్యవేక్షిస్తోందని గుర్తుచేశారు. ఆరోగ్య సంరక్షణ సిబ్బందికి అవసరమైన వ్యక్తిగత రక్షణ సామగ్రి ఉత్పత్తిని పెంచడంతోపాటు సకాలంలో తగుమేర అందించడం ద్వారా సామర్థ్య కల్పనకు తీసుకుంటున్న చర్యలను వివరించారు. స్వచ్ఛంద, పౌరసంఘాల బృందాలను కూడా రంగంలోకి దించామని తెలిపారు. జిల్లాల స్థాయిలో పునరుక్తుల నివారణ, వనరుల సద్వినియోగానికి చర్యలు తీసుకోవాలని ఈ సందర్భంగా ప్రధాని ముఖ్య కార్యదర్శి సూచించారు. ప్రధానమంత్రి గరీబ్‌ కల్యాణ్‌ యోజన కింద ప్రకటించిన ఆర్థిక ఉపశమన ప్యాకేజీద్వారా చేపట్టిన సంక్షేమ చర్యల ప్రగతిని కూడా సమావేశం సమీక్షించింది. లక్షిత లబ్ధిదారులకు పూర్తి ప్రయోజనం లభించేలా గణాంక వాస్తవాల నిర్వహణ కీలకమని ముఖ్య కార్యదర్శి స్పష్టం చేశారు. దేశంలో చిట్టచివరిదాకా సకాల సమాచార ప్రదానానికి వీలుగా తీసుకుంటున్న చర్యలపై చర్చించడంతోపాటు ప్రాంతీయ భాషల వినియోగ ప్రాముఖ్యాన్ని నొక్కిచెప్పారు. ఇక సాంకేతికత, గణాంక నిర్వహణకు సంబంధించి ‘ఆరోగ్య సేతు’ యాప్‌ను ప్రజల్లోకి తీసుకెళ్లడంపై సమావేశం సంతృప్తి వ్యక్తం చేసింది. అయితే, ఈ యాప్‌ వినియోగం పెంపుపైనా శ్రద్ధపెట్టాల్సిన అవసరం ఉందని అభిప్రాయపడింది. ప్రధానమంత్రి కార్యాలయ సీనియర్‌ అధికారులతోపాటు ఇతర శాఖల మంత్రులు కూడా ఈ సమావేశానికి హాజరయ్యారు.
భార‌తదేశం, జార్జియా ల మ‌ధ్య విమాన‌ సేవ‌ల ఒప్పందానికి మంత్రివర్గం ఆమోదం

భార‌తదేశం, జార్జియా ల మ‌ధ్య విమాన‌ సేవ‌ల ఒప్పందం (ఎఎస్ఎ)పై సంత‌కాల‌కు ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న సమావేశ‌మైన కేంద్ర మంత్రివర్గం ఆమోదం తెలిపింది. ఇరు దేశాల మధ్య కుదిరిన ఈ ఒప్పందం పౌర విమాన‌యాన రంగంలో ప‌రిణామాలను దృష్టిలో పెట్టుకొని, అంత‌ర్జాతీయ పౌర విమాన‌యాన సంస్థ (ఐసిఎఒ) తాజా నిర్దేశాల ఆధారంగా ఏర్పడింది. ఈ రెండు దేశాల మ‌ధ్య గ‌గ‌న‌త‌ల అనుసంధానాన్ని మెరుగుపరచడం దీని ఉద్దేశం. ప్రస్తుతానికి ఈ రెండు దేశాల మ‌ధ్య విమాన‌ సేవ‌ల ఒప్పంద‌మేదీ లేదు. ఏవైనా రెండు దేశాల మ‌ధ్య విమాన‌యాన కార్య‌క‌లాపాలు సాగాలంటే విమాన‌యాన సేవ‌ల ఒప్పందమనే చ‌ట్ట‌బ‌ద్ధ చ‌ట్రం ఉండడం అవసరం. రెండు దేశాల‌ నడుమ గ‌గ‌న‌త‌ల అనుసంధానాన్ని ఏర్ప‌రచడంలో తాజా ఒప్పందం తోడ్ప‌డుతుంది. ఈ విమాన‌ సేవ‌ల ఒప్పందంలోని ప్ర‌ధానాంశాలు కింది విధంగా ఉంటాయి: అ) ఒక‌టి లేదా అంత‌కు మించి విమాన‌యాన సంస్థ‌ల‌ను ప్ర‌క‌టించే ఇచ్చే హ‌క్కు రెండు దేశాల‌కూ ఉంటుంది. ఆ) భార‌తదేశ విమాన‌యాన సంస్థ‌లు ఇక‌పై దేశంలోని ఏ ప్రాంతం నుంచ‌యినా జార్జియాలోని ఏ ప్రాంతానికైనా విమానాల‌ను న‌డ‌ప‌వ‌చ్చు. అయితే, జార్జియాకు చెందిన విమాన‌యాన సంస్థ‌లు భార‌తదేశంలోని ఆరు న‌గ‌రాల‌… న్యూ ఢిల్లీ, ముంబయి, బెంగ‌ళూరు, హైద‌రాబాద్‌, చెన్నై, గోవా విమానాశ్ర‌యాల‌తో మాత్ర‌మే ప్ర‌త్య‌క్ష కార్య‌క‌లాపాలు నిర్వ‌హించాలి. దీంతోపాటు గ‌మ్య‌స్థానం అనంత‌ర లేదా మ‌ధ్యంత‌ర స్థానానికి మార్గం మార్చుకునే వెసులుబాటు రెండు ప‌క్షాల విమాన‌యాన సంస్థ‌ల‌కూ ఉంటుంది. ఇ) విమాన‌యాన సేవ‌ల విక్ర‌యం, ప్రోత్సాహం కోసం రెండు దేశాలూ అనుమ‌తించిన విమాన‌యాన సంస్థ‌లు ఆయా దేశాలలో కార్యాల‌యాలు ఏర్పాటు చేసుకునే హ‌క్కు ఉంటుంది. ఈ) రెండు దేశాల్లోనూ అనుమ‌తి పొందిన విమాన‌యాన సంస్థ‌లు ప‌ర‌స్ప‌రం లేదా మూడో ప‌క్ష (దేశం) సంస్థ‌ల‌తో స‌హ‌కార మార్కెటింగ్ ఒప్పందాలు కుదుర్చుకోవ‌చ్చు. దీంతో భార‌తదేశానికి, జార్జియా కు మ‌ధ్య ప‌ర‌స్ప‌ర ప్ర‌త్య‌క్ష అనుసంధానంతో పాటు మూడో దేశ‌పు విమాన‌యాన సంస్థ‌ల విమానాల‌ ద్వారా కూడా గ‌గ‌న‌త‌ల సంధానానికి వీలు క‌లుగుతుంది. రెండు దేశాల విమాన‌యాన సంస్థ‌ల‌కు ఇది లాభసాటి ఎంపిక‌లకు వీలు క‌ల్పిస్తుంది. ఈ విమాన‌యాన సేవ‌ల ఒప్పందంతో భార‌తదేశంలో, జార్జియాలో పౌర విమానయాన రంగం అభివృద్ధి చెందుతుంది. అంతేకాకుండా రెండు దేశాల మ‌ధ్య వాణిజ్యం, పెట్టుబ‌డులు, ప‌ర్యాట‌క రంగాల ప‌రంగా కార్య‌క‌లాపాలు మ‌రింత జోరందుకుంటాయి. అలాగే రెండు దేశాల ప్ర‌జ‌ల మ‌ధ్య ఆరోగ్య‌క‌రమైన సాంస్కృతిక ఆదాన‌ ప్ర‌దానాలు సాగుతాయి. దీనివ‌ల్ల నిరంత‌ర అనుసంధానానికి త‌గిన ప‌రిస్థితులు మెరుగుప‌డ‌తాయి. దాంతోపాటు రెండు ప‌క్షాల విమాన‌యాన సంస్థ‌ల ర‌క్ష‌ణ‌, భద్ర‌త‌ల‌కు పూర్తి హామీతో వాణిజ్య‌ప‌ర‌మైన అవ‌కాశాలు అందుబాటులోకి వ‌స్తాయి.
పూణేలోని ఒక క‌ర్మాగారంలో  అగ్నిప్ర‌మాదం లో ప్రాణ‌న‌ష్టం జ‌ర‌గ‌డంపై సంతాపం తెలిపిన ప్ర‌ధానమంత్రి. ఎక్స్‌గ్రేషియా ప్ర‌క‌ట‌న‌

మ‌హారాష్ట్ర‌లోని పూణెలో ఒక క‌ర్మాగారంలో అగ్నిప్ర‌మాదం జ‌రిగి ప్రాణ‌న‌ష్టం సంభ‌వించ‌డంపై ప్ర‌ధాన‌మంత్రి శ్రీ న‌రేంద్ర మోదీ సంతాపం వ్య‌క్తం చేశారు. ఎక్స్‌గ్రేషియాను కూడా ప్ర‌ధాన‌మంత్రి ప్ర‌క‌టించారు. మ‌హారాష్ట్ర‌లోని పూణెలో ఒక ఫ్యాక్ట‌రీలో అగ్నిప్ర‌మాదం వ‌ల్ల ప్రాణ‌న‌ష్టం జ‌ర‌గ‌డం ఎంతో బాధ క‌లిగించింది. మృతుల కుటుంబాల‌కు సంతాపం తెలియ‌జేస్తున్నాను అని ప్ర‌ధాన‌మంత్రి తెలిపారు. ఈ అగ్ని ప్ర‌మాదంలో మ‌ర‌ణించిన వారి ఒక్కొక్క‌రి పేరున , వారి త‌దుప‌రి వార‌సుల‌కు 2ల‌క్ష‌ల రూపాయ‌ల ఎక్స్‌గ్రేషియాను పిఎం.ఎన్‌.ఆర్‌.ఎఫ్ నుంచి ఇవ్వ‌నున్న‌ట్టు ప్ర‌ధాన‌మంత్రి ప్ర‌క‌టించారు.. ఈ ప్ర‌మాదంలో గాయ‌ప‌డిన వారికి 50,000 రూపాయ‌లు ఇవ్వ‌నున్న‌ట్టు కూడా ఆయ‌న తెలిపారు.
ప‌ర్య‌ట‌న రంగం లో స‌హ‌కారాన్ని ప‌టిష్టం చేసుకొనేందుకు భార‌త‌దేశం మ‌రియు ఉజ్‌బెకిస్తాన్ ల మ‌ధ్య ఎంఒయు కు ఆమోదం తెలిపిన మంత్రివ‌ర్గం

ప‌ర్య‌ట‌న రంగం లో స‌హ‌కారాన్ని ప‌టిష్టం చేసుకొనేందుకు భార‌త‌దేశం మ‌రియు ఉజ్‌బెకిస్తాన్ ల మ‌ధ్య అవ‌గాహ‌న పూర్వ‌క ఒప్పందానికి (ఎంఒయు కు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ వహించిన కేంద్ర మంత్రివ‌ర్గ స‌మావేశం ఆమోదం తెలిపింది. ఉజ్‌బెకిస్తాన్ అధ్య‌క్షులు 2018వ సంవ‌త్స‌రం అక్టోబ‌రు 1వ తేదీ నాడు భార‌త‌దేశాన్ని సంద‌ర్శించే సంద‌ర్భంగా ఈ ఎంఒయు పై సంత‌కాలు జ‌రుగ‌నున్నాయి. ప్ర‌యోజ‌నాలు: ప‌ర్య‌ట‌క రంగం లో ఎంఒయు పై సంత‌కాలు చేయ‌డం ఇరు దేశాల లో ప‌ర్య‌ట‌క రంగం లో స‌హ‌కారాన్ని పెంపొందించుకొనేందుకు ఒక సంస్థాగ‌త‌మైన యంత్రాంగాన్ని ఏర్పర‌చ‌డం లో ఉభ‌య దేశాల‌ కు స‌హ‌య‌కారి కాగ‌ల‌దు. ఉజ్‌బెకిస్తాన్ నుండి దేశం లోకి విదేశీ యాత్రికుల ఆగ‌మ‌నాన్ని పెంచేందుకు కూడా ఇది దోహ‌దం చేయ‌గ‌ల‌దు. త‌త్ఫలితంగా ఆర్థ‌కాభివృద్ధి తో పాటు, ఉపాధి క‌ల్ప‌న‌ కు కూడా ఊతం ల‌భిస్తుంది. స్థూల‌మైన ఫ్రేమ్ వ‌ర్క్ ప‌రిధి లో మ‌రియు స‌హ‌కారానికి ఉద్దేశించిన రంగాల లో సంబంధిత వ‌ర్గాల‌న్నింటికీ ప‌ర‌స్ప‌ర ప్ర‌యోజ‌నాలు అందుతూ దీర్ఘ‌కాలిక ప్రాతిప‌దిక‌న ప‌ర్య‌ట‌క రంగ స‌హ‌కారం కొన‌సాగేందుకు సానుకూల స్థితిగ‌తుల‌ను ఈ ఎంఒయు ఏర్పర‌చ‌ గ‌లుగుతుంది. దీనికి తోడు ఈ ఎంఒయు దీని లో నిర్దేశించిన ల‌క్ష్యాల‌ను సాకారం చేసేందుకు చ‌ర్య‌ల‌ అమ‌లు లో ఉత్త‌మ‌ ప‌ద్ధ‌తుల‌ను జోడించేందుకు కూడా త‌గిన అవకాశాల‌ను అన్వేషిస్తుంది.
భారతదేశానికి చెందిన నూతన మరియు నవీకరణ యోగ్య శక్తి మంత్రిత్వ శాఖ కు (ఎమ్ఎన్ఆర్ఇ)మరియు ఇంటర్ నేశనల్ రిన్యూవబుల్ ఎనర్జీ ఏజెన్సీ (ఐఆర్ఇఎన్ఎ) కు మధ్య వ్యూహాత్మకభాగస్వామ్య ఒప్పందాని కి ఆమోదం తెలిపిన మంత్రిమండలి

భారత ప్రభుత్వం లో నూతన మరియు నవీకరణ యోగ్య శక్తి మంత్రిత్వ శాఖ (ఎమ్ఎన్ఆర్ఇ) కి మరియు ఇంటర్ నేశనల్ రిన్యూవబుల్ ఎనర్జీ ఏజెన్సీ (ఐఆర్ఇఎన్ఎ) కు మధ్య సంతకాలు జరిగిన ఒక వ్యూహాత్మక భాగస్వామ్య ఒప్పందం తాలూకు వివరాల ను ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశాని కి తెలియజేయడమైంది. ఈ ఒప్పందం పై 2022వ సంవత్సరం జనవరి లో సంతకాలు అయ్యాయి. ఈ ఒప్పందం లక్ష్యం ఏమిటి అంటే భారతదేశం లో నవీకరణ యోగ్య శక్తి ఆధారితమైన హరిత శక్తి రంగం లో మహత్వాకాంక్ష తో కూడిన పరివర్తన, నాయకత్వం మరియు జ్ఞానాన్ని ప్రోత్సహించాలి అన్నదే. ఈ ఒప్పందం భారతదేశం లో శక్తి రంగం లో పరివర్తన సంబంధిత ప్రయాసల కు సహాయకారి గా ఉండడమే కాక జలవాయు పరివర్తన ను ఎదుర్కోవడం లో ప్రపంచానికి కూడా సహాయకారి గా ఉంటుంది. వ్యూహాత్మక భాగస్వామ్య ఒప్పందం లో పేర్కొన్న సహకార పూర్వక రంగాలు 2030వ సంవత్సరానికల్లా శిలాజేతర ఇంధన విద్యుత్తు ఉత్పత్తి సామర్ధ్యాన్ని 500 గీగావాట్ స్థాయి కి చేర్చాలి అని భారతదేశం పెట్టుకొన్న లక్ష్యాన్ని సాధించడం లో తోడ్పడుతాయి. దీనితో ‘ఆత్మనిర్భర్ భారత్’ ఆవిష్కరణ కు కూడా ప్రోత్సాహం లభిస్తుంది. ఈ ఒప్పందం యొక్క ముఖ్య ప్రత్యేకతల లో ఈ కింద ప్రస్తావించిన రంగాల లో సహకారాన్ని ప్రోత్సహించడం అనేది ఓ భాగం గా ఉంది : భారతదేశం నుంచి నవీకరణ యోగ్య శక్తి మరియు స్వచ్ఛ శక్తి సంబంధిత సాంకేతికత లకు ప్రోత్సాహాన్ని ఇచ్చే విషయం లో తత్సంబంధిత జ్ఞానాన్ని పంచుకొనేందుకు మార్గం సుగమం కావడం దీర్ఘకాలిక శక్తి ప్రణాళిక అనే అంశం లో భారతదేశం చేస్తున్న ప్రయత్నాల ను సమర్థించడం భారతదేశం లో నూతన ఆవిష్కరణల పరమైన వాతావరణాన్ని పటిష్టపరచడం కోసం సహకారాన్ని అందించడం గ్రీన్ హైడ్రోజన్ ను అభివృద్ధిపరచే అవకాశాల ను మరియు దాని వినియోగాన్ని ప్రోత్సహించడం ద్వారా తక్కువ ఖర్చు లో కర్బన ప్రమేయాన్ని న్యూనీకరించే దిశ గా పయనించడం ఈ ప్రకారం గా, ఈ వ్యూహాత్మక భాగస్వామ్య ఒప్పందం భారతదేశం యొక్క శక్తి రంగం లో పరివర్తన ను తీసుకు వచ్చే ప్రయత్నాల తో పాటు జలవాయు పరివర్తన ను ఎదుర్కోవడం లో ప్రపంచానికి కూడా సాయపడనుంది.
ఎల్. కె. ఆడ్ వాణీ గారి కి ఆయన పుట్టిన రోజు న శుభాకాంక్షలు తెలిపిన ప్రధానమంత్రి

శ్రీ లాల్ కృష్ణ ఆడ్ వాణీ కి ఆయన జన్మదినం నాడు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘గౌరవనీయులైన ఆడ్ వాణీ గారి కి పుట్టిన రోజు శుభాకాంక్షలు. ఆయన కు దీర్ఘాయుష్షు లభించాలని మరియు ఆయన ఆరోగ్యవంతమైన జీవనాన్ని గడపాలని నేను ప్రార్థిస్తున్నాను. ప్రజల ను శక్తిసంపన్నునలను చేసే దిశ లోను, మన సాంస్కృతిక గౌరవాన్ని ఇనుమడింపజేయడం లోను ఆడ్ వాణీ గారు చేసినటువంటి లెక్కలేనన్ని ప్రయాసల కు గాను దేశ ప్రజలు ఆయన కు రుణపడి ఉంటారు. ఆడ్ వాణీ జీ తన విద్వత్తు కు, మేధో సంపత్తి కి గాను విస్తృత ఆదరణ కు పాత్రులు అవుతున్నారు’’ అని పేర్కొన్నారు.
రామకృష్ణ మఠానికి చెందిన స్వామి శివమయానందజీ మహారాజ్ కన్నుమూత పట్ల సంతాపం తెలిపిన ప్రధాన మంత్రి

రామకృష్ణ మఠానికి చెందిన స్వామి శివమయానందజీ మహారాజ్ కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ దు:ఖాన్ని వ్యక్తం చేశారు. ‘‘రామకృష్ణ మఠానికి చెందిన స్వామి శివమయానందజీ మహారాజ్ సామాజిక సశక్తీకరణ ప్రధానం గా సాగినటువంటి అనేక సామాజిక సేవ సంబంధి కార్యక్రమాల లో ఎంతో చురుకు గా పాలుపంచుకొన్నారు. భారతీయ సంస్కృతి, అధ్యాత్మ రంగానికి ఆయన అందించినటువంటి తోడ్పాటు ను ఎల్లప్పటికీ స్మరించుకోవడం జరుగుతుంది. ఆయన మరణించారని తెలిసి బాధ కు లోనయ్యాను. ఓమ్ శాంతి.’’ అని ప్రధాన మంత్రి ఒక ట్వీట్ లో పేర్కొన్నారు.
ప్ర‌ధానితో నేపాల్ ఉప ప్ర‌ధాని క‌మ‌ల్ థాపా భేటీ

నేపాల్ ఉప ప్ర‌ధాని, విదేశాంగ మంత్రి శ్రీ క‌మ‌ల్ థాపా ఈరోజు ప్ర‌ధాన‌మంత్రి శ్రీ న‌రేంద్ర మోదీని క‌లిశారు. నేపాల్ ఉప ప్ర‌ధానిగా, విదేశాంగ మంత్రిగా బాధ్య‌త‌లు స్వీక‌రించిన శ్రీ క‌మ‌ల్ థాపాకు ఈ సంద‌ర్భంగా ప్ర‌ధాని శ్రీ న‌రేంద్ర‌మోదీ శుభాకాంక్ష‌లు తెలిపారు. నేపాల్ నూత‌న ప్ర‌భుత్వానికి కూడా ప్ర‌ధాని శుభాకాంక్ష‌లు తెలిపారు. శ్రీ క‌మ‌ల్ థాపా నేపాల్ తాజా ప‌రిణామాల‌ను ప్ర‌ధానికి వివ‌రించారు. నేపాల్ తో సంప్ర‌దాయ స్నేహ బంధాన్ని ప‌టిష్టం చేసుకునేందుకు భార‌త్ క‌ట్టుబ‌డి ఉంద‌ని ప్ర‌ధాని పున‌రుద్ఘాటించారు. ఐక్య‌, ప్ర‌గ‌తిశీల‌, సుస్థిర, అభివృద్ధిచెందిన నేపాల్ ను చూడ‌డ‌మే భార‌త్ ప్ర‌భుత్వ అభిలాష అని ప్ర‌ధాని శ్రీ మోదీ స్ప‌ష్టం చేశారు.
వారాణ‌సీ లో నిర్మాణం లో ఉన్న ఫ్ల‌య్ ఓవ‌ర్ కూలిపోయిన కార‌ణంగా జ‌రిగిన ప్రాణ న‌ష్టం ప‌ట్ల విచారం వ్య‌క్తం చేసిన ప్ర‌ధాన మంత్రి

వారాణ‌సీ లో నిర్మాణ పనులు జరుగుతున్న దశలో ఉన్న ఫ్ల‌య్ ఓవ‌ర్ పడిపోయి, ప్రాణ న‌ష్టం వాటిల్లడం ప‌ట్ల ప్ర‌ధాన మంత్రి శ్రీ న‌రేంద్ర మోదీ విచారాన్ని వ్య‌క్తం చేశారు. ‘‘వారాణ‌సీ లో నిర్మాణం లో ఉన్న ఫ్ల‌య్ ఓవ‌ర్ కూలిపోయిన ఘటనలో ప్రాణ న‌ష్టం సంభవించడం అత్యంత విచార‌క‌రం. ఈ ఘ‌ట‌న లో గాయ‌ప‌డ్డ‌ వారు త్వ‌ర‌గా కోలుకోవాల‌ని ఆ ఈశ్వ‌రుడిని నేను ప్రార్థిస్తున్నాను. అధికారుల‌తో నేను మాట్లాడి, బాధితుల‌కు అన్ని విధాలుగా చేత‌నైన స‌హాయం అందించవలసిందిగా సూచించాను. వారాణ‌సీ లో నిర్మాణం లో ఉన్న ఫ్ల‌య్ ఓవ‌ర్ కూలిపోయినందువ‌ల్ల త‌లెత్తిన ప‌రిస్థితులను గురించి ఉత్త‌ర్ ప్ర‌దేశ్ ముఖ్య‌మంత్రి శ్రీ యోగి ఆదిత్య‌నాథ్ గారి తో మాట్లాడాను. ప‌రిస్థితి ని ఉత్త‌ర్ ప్ర‌దేశ్ ప్ర‌భుత్వం నిశితంగా ప‌ర్య‌వేక్షిస్తోంది. బాధితుల‌కు సాయం అందించ‌డానికి కృషి చేస్తోంది’’ అని ప్ర‌ధాన మంత్రి త‌న సందేశంలో పేర్కొన్నారు.
మహారాష్ట్రప్రభుత్వం లో మంత్రులు గా పదవీప్రమాణం స్వీకరించిన గౌరవనీయులు అందరి కి అభినందనలను తెలిపిన ప్రధాన మంత్రి

మహారాష్ట్ర ప్రభుత్వం లో ఈ రోజు న మంత్రులు గా పదవీప్రమాణం స్వీకరించిన గౌరవనీయులు అందరి కి ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. ఈ సందర్భం లో ప్రధాన మంత్రి ఒక ట్వీట్ లో – ‘‘మహారాష్ట్ర ప్రభుత్వం లో ఈ రోజు న మంత్రులు గా పదవీప్రమాణం స్వీకరించిన గౌరవనీయులు అందరి కి ఇవే అభినందన లు. ఈ జట్టు పాలనానుభవం మరియు సుపరిపానల ను అందించాలన్న ఉత్సాహం ల ఉత్తమమైనటువంటి కలబోత గా ఉంది. రాష్ట్ర ప్రజల కు సేవ చేయడం కోసం వారు అందరి కి ఇవే నా యొక్క శుభాకాంక్ష లు.’’ అని పేర్కొన్నారు.
ప్రధాన మంత్రి శ్రీ నరేంద్ర మోదీ కి, మరియు యుఎస్ఎ ఉపాధ్యక్షురాలు క‌మ‌లా హారిస్ కు మధ్య జరిగిన సమావేశం

ప్రధాన మంత్రి శ్రీ నరేంద్ర మోదీ యునైటెడ్ స్టేట్స్ ఆఫ్ అమెరికా ను సందర్శించిన కాలం లో 2021 సెప్టెంబర్ 23 న వాశింగ్ టన్ డిసి లో యుఎస్ఎ ఉపాధ్యక్షురాలు క‌మ‌లా హారిస్ గారి తో సమావేశమయ్యారు. వారు ఇద్దరు ఈ తొలిసారి ముఖాముఖి సమావేశం పట్ల సంతోషాన్ని వ్యక్తం చేశారు. ఇంతకు ముందు 2021 జూన్ లో వారు టెలిఫోన్ ద్వారా జరిపిన సంభాషణ ను ఈ సందర్భం లో వారు ఆప్యాయం గా గుర్తు కు తెచ్చుకొన్నారు. నేత లు ఇరువురు అఫ్ గానిస్తాన్ సహా ప్రపంచం లో ఇటీవలి మార్పు చేర్పుల పై వారి వారి అభిప్రాయాల ను ఒకరి కి మరొకరు వెల్లడి చేసుకొన్నారు. ఒక స్వేచ్ఛాయుతమైన, బాహాటమైన, అన్ని పక్షాల ను కలుపుకొని పోయేటటువంటి ఇండో-పసిఫిక్ ప్రాంతాన్ని ఆవిష్కరించే దిశ లో పని చేయాలనే నిబద్ధత ను వారు ఈ సందర్భం లో పునరుద్ఘాటించారు. నేతలు ఇద్దరు వారి వారి దేశాల లో కోవిడ్-19 స్థితి ని గురించి చర్చించారు. టీకాకరణ ను త్వరిత తగిన పూర్తి చేయాలనే ప్రయత్వం ద్వారా మహమ్మారి ని అదుపు లోకి తీసుకు రావడానికి ప్రస్తుతం జరుగుతున్న కృషి తో పాటు కీలకమైన మందుల ను, చికిత్స సంబంధి, ఆరోగ్య సంరక్షణ సంబంధి ఉపకరణాలు ఎటువంటి లోటు లేకుండా సరఫరా అయ్యేందుకు పూచీపడడం అనే అంశాలు కూడా చర్చ కు వచ్చాయి. జలవాయు పరివర్తన అంశం లో సహకార పూర్వకమైన చర్యల ప్రాముఖ్యం ఎంతైనా ఉంది అని ఉభయ పక్షాలు అంగీకరించాయి. నవీకరణ యోగ్య శక్తి ఉత్పత్తి ని పెంచడం కోసం భారతదేశం అలుపెరుగని ప్రయాసలు చేస్తోందని, ఇటీవలే నేశనల్ హైడ్రోజన్ మిశన్ ను ప్రారంభించిందని ప్రధాన మంత్రి ప్రస్తావించారు. పర్యావరణ పరం గా స్థిరత్వాన్ని ప్రోత్సహించడం కోసం జీవనశైలి లో మార్పు తీసుకురావడానికి పెద్ద పీట వేయాలి అని కూడా ఆయన నొక్కిచెప్పారు. అంతరిక్ష రంగం లో సహకారం, సమాచార సాంకేతిక విజ్ఞాన రంగం లో సహకారం, ప్రత్యేకించి క్రిటికల్ టెక్నాలజీ లో సహకారం తో పాటు ఆరోగ్య రంగం లో సహకరించుకోవడం సహా భవిష్యత్తు లో సహకరించుకోదగ్గ రంగాల పైన కూడా వారు చర్చించారు. పరస్పర ప్రయోజనకరమైన విద్య రంగ సంబంధాలు, రెండు దేశాల నడుమ జ్ఞానం, నూతన ఆవిష్కరణ లు, ప్రతిభ ఆధారం గా ప్రజలక ప్రజలకు మధ్య చైతన్యవంతమైన సంబంధాలను మరింత పటిష్టపరచుకోవడం పట్ల నేత లు సమ్మతి ని వ్యక్తం చేశారు. ఉపాధ్యక్షురాలు కమలా హారిస్ గారి ని, సెకండ్ జెంటిల్ మేన్ శ్రీ డగ్ లస్ ఎమ్హాఫ్ గారి ని త్వరలోనే భారతదేశానికి విచ్చేయవలసిందంటూ ప్రధాన మంత్రి శ్రీ నరేంద్ర మోదీ ఆహ్వానం పలికారు.
నవ్ రోజ్ సంద‌ర్భంగా అభినంద‌న‌లు తెలిపిన ప్ర‌ధాన మంత్రి

నవ్ రోజ్ సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ అభినంద‌న‌లు తెలిపారు. ‘‘పారసీ స‌ముదాయానికి నవ్ రోజ్ శుభాకాంక్ష‌లు. రానున్న సంవ‌త్స‌రం సంతోషం మ‌రియు సామ‌ర‌స్యాల యొక్క స్ఫూర్తి ని ఇనుమ‌డింప చేయు గాక‌. ప్ర‌తి ఒక్క‌రి ఆకాంక్ష‌లు మ‌రియు క‌ల‌లు పండాల‌ని ఆ ఈశ్వ‌రుడిని నేను ప్రార్థిస్తున్నాను’’ అని ప్ర‌ధాన మంత్రి త‌న సందేశంలో పేర్కొన్నారు.
పెట్టుబడి ని పెంచడం కోసం, వ్యాపారం చేయడం లో సౌలభ్యాన్ని మెరుగుపరచడం కోసం ఉత్తర్ ప్రదేశ్ చేస్తున్న   కృషి ని ప్రశంసించిన ప్ర‌ధాన మంత్రి

గడచిన నాలుగు సంవత్సరాలు గా పెట్టుబడి ని పెంచడం కోసం, వ్యాపారం చేయడం లో సౌలభ్యాన్ని మెరుగుపరచడం కోసం ఉత్తర్ ప్రదేశ్ చేస్తున్న కృషి ని ప్ర‌ధాన మంత్రి శ్రీ న‌రేంద్ర మోదీ ప్రశంసించారు. ఉత్తర్ ప్రదేశ్ ముఖ్యమంత్రి కార్యాలయం చేసిన ఒక ట్వీట్ పట్ల ప్రధాన మంత్రి వ్యాఖ్యానిస్తూ గ్రామీణ ప్రాంతాలు, చిన్న పట్టణాలు ఈ కార్యసాధనల కు సాక్షి గా నిలచాయన్న సత్యాన్ని అని ప్రధాన మంత్రి నొక్కిచెప్పారు.
శ్రీ పి.వి. చలపతి రావు కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

చిరకాలానుభవం కలిగినటువంటి బిజెపి నేత శ్రీ పి.వి. చలపతి రావు కన్నుమూత పట్ల ప్రధాన మంత్రి శ్రీ నరేంద్ర మోదీ దుఃఖాన్ని వ్యక్తం చేశారు. శ్రీ నరేంద్ర మోదీ ఒక ట్వీట్ లో – ‘‘శ్రీ పి.వి. చలపతి రావు గారి ని ఆయన అందించినటువంటి విశిష్టమైన సేవ కు మరియు దేశభక్తి యుక్తమైన అభినివేశానికి గాను స్మరించుకోవడం జరుగుతోంది. అసంఖ్యాకం గా ఉన్న బిజెపి కార్యకర్తల కు ఆయన ఒక ప్రేరణ మూర్తి గా నిలుస్తారు. ఆయన ఇక లేరని తెలిసి బాధ పడుతున్నాను. ఆయన కుటుంబ సభ్యుల కు మరియు ఆయన ను ప్రశంసించే వారి కి ఇదే నా సంతాపం. ఓం శాంతి.’’ అని పేర్కొన్నారు.
ఆంబేడ్ కర్ జయంతి నాడు ప్రజలకు శుభాకాంక్షలు తెలిపిన ప్ర‌ధాన మంత్రి

ఆంబేడ్ కర్ జయంతి నాడు ప్ర‌ధాన మంత్రి శ్రీ న‌రేంద్ర మోదీ ప్రజలకు శుభాకాంక్షలు తెలిపారు. ‘‘ఆంబేడ్ కర్ జయంతి సందర్భంగా ఇవే శుభాకాంక్షలు. పూజ్య బాబాసాహెబ్ సమాజంలోని లక్షలాది నిరుపేదలకు మరియు అణగారిన వర్గాలకు చెందిన ప్రజలకు ఆశ ను ఒసగారు. మనకు రాజ్యాంగాన్ని అందించడంలో ఆయన చేసిన కృషికి గాను మనం ఆయనకు రుణపడి వుంటాం. దేశవాసులందరికీ ఆంబేడ్ కర్ జయంతి శుభాకాంక్షలు. జయ్ భీమ్” అని ప్రధాన మంత్రి తన సందేశంలో పేర్కొన్నారు.
వారాణ‌సీ లో ప్ర‌ధాన మంత్రి:  మల్టి- మాడల్ టర్మినల్ ను దేశ ప్ర‌జ‌ల‌కు అంకితం చేశారు;  ప్ర‌ధాన ర‌హ‌దారి ప‌థ‌కాల ను కూడా ప్రారంభించారు

ప్రధాన మంత్రి శ్రీ న‌రేంద్ర మోదీ నేడు వారాణ‌సీ ని సంద‌ర్శించారు. ఆయ‌న 2400 కోట్ల రూపాయ‌ల‌ కు పైగా విలువైన ప‌థ‌కాల‌ కు శంకు స్థాప‌న చేయ‌డం/ప్రారంభించ‌డం/ప్ర‌జ‌ల‌ కు అంకిత‌ం ఇవ్వ‌డం చేశారు. గంగా న‌ది మీద నిర్మించిన మ‌ల్టి- మాడ‌ల్ ట‌ర్మిన‌ల్ ను దేశ ప్ర‌జ‌ల‌కు ఆయ‌న అంకితం చేశారు. అలాగే, మొద‌టి స‌ర‌కు ర‌వాణా కంటేన‌ర్ కు ఆహ్వానం ప‌లికారు. వారాణ‌సీ రింగు రోడ్డు ఒక‌టో ద‌శ ను ఆయ‌న ప్రారంభించారు. అంతేకాకుండా, ఎన్‌హెచ్‌- 56 లో భాగంగా ఉన్న బాబ‌త్‌పుర్- వారాణ‌సీ సెక్ష‌న్ ను నాలుగు దోవ‌ల ర‌హ‌దారి గా అభివృద్ధి ప‌ర‌చే ప‌నుల‌ను కూడా ఆయ‌న ప్రారంభించారు. వారాణ‌సీ లో వివిధ ఇత‌ర అభివృద్ధి ప‌థ‌కాల కు ఆయ‌న శంకు స్థాప‌న చేయ‌డ‌మో లేదా ప్రారంభించ‌డ‌మో చేశారు. ఈ సంద‌ర్భంగా ఉత్సాహం తో పెద్ద సంఖ్య లో త‌ర‌లివ‌చ్చిన స‌భికులను ఉద్దేశించి ప్ర‌ధాన మంత్రి ప్ర‌సంగించారు. ఈ రోజు కాశీ కి, పూర్వాంచ‌ల్ కు, తూర్పు భార‌తావ‌ని కే కాకుండా యావ‌త్ భార‌త‌దేశానికి కూడాను ఒక చ‌రిత్రాత్మ‌క‌మైన రోజు అని ప్ర‌ధాన మంత్రి పేర్కొన్నారు. ఈ రోజు న చోటు చేసుకొన్న అభివృద్ధి ప‌నులు ద‌శాబ్దాల కింద‌టే పూర్తి అయి వుండవలసింది అని ఆయ‌న చెప్పారు. త‌దుప‌రి త‌రం మౌలిక స‌దుపాయాల కు సంబంధించినటువంటి దార్శనికత ర‌వాణా సాధ‌నాల ను ఏ విధంగా మార్చివేయగ‌ల‌దో వారాణ‌సీ తో పాటు యావ‌ద్దేశం ప్ర‌స్తుతం వీక్షిస్తోంది అని ఆయ‌న అన్నారు. మొద‌టి అంత‌ర్ దేశీయ కంటేన‌ర్ నౌక వారాణ‌సీ కి చేరుకోవ‌డాన్ని గురించి ప్ర‌ధాన మంత్రి ప్ర‌స్తావించి ఉత్త‌ర్ ప్ర‌దేశ్ తూర్పు ప్రాంతం ప్ర‌స్తుతం జ‌ల మార్గం ద్వారా బంగాళా ఖాతం తో సంధానం అయింద‌ని తెలిపారు. నమామి గంగే కు సంబంధించిన ర‌హ‌దారులు, ఇంకా ప‌థ‌కాలు ఏవైతే ఈ రోజున ప్రారంభించ‌బ‌డ‌డం లేదా శంకు స్థాప‌న కు నోచుకోవ‌డం జ‌రిగిందో ఆయా ప‌థ‌కాల ను గురించి ఆయ‌న ఈ సంద‌ర్భం గా వివరించారు. అంత‌ర్ దేశీయ జ‌ల మార్గం స‌మ‌యాన్ని, ధ‌నాన్ని ఆదా చేయ‌గ‌లుగుతుంద‌ని, ర‌హ‌దారుల పై ర‌ద్దీ ని త‌గ్గించ‌ గ‌లుగుతుంద‌ని, ఇంధ‌న వ్య‌యాన్ని కూడా త‌గ్గిస్తుంద‌ని, దీంతో పాటు వాహ‌నాలు వెదజల్లే కాలుష్యాన్ని కూడా న్యూనీక‌రిస్తుంద‌ని ప్ర‌ధాన మంత్రి వివ‌రించారు. బాబ‌త్‌పుర్ విమానాశ్రయాన్ని వారాణ‌సీ తో క‌లిపే రోడ్డు.. ప్ర‌యాణానికి సౌక‌ర్య‌వంతం గా ఉండ‌టం తో బాటు యాత్రికుల‌ కు ఒక ఆక‌ర్ష‌ణ గా కూడా మారబోతోందని ఆయ‌న చెప్పారు. గ‌డచిన నాలుగు సంవ‌త్స‌రాల లో ఆధునిక మౌలిక స‌దుపాయాలు శ‌ర వేగంగా రూపుదాల్చాయ‌ని ప్ర‌ధాన మంత్రి వెల్ల‌డించారు. మారుమూల ప్రాంతాల లో విమానాశ్ర‌యాలు, ఈశాన్య ప్రాంతాల లో రైలు మార్గాలు, గ్రామీణ ప్రాంత ర‌హ‌దారులు మ‌రియు రాజమార్గాలు.. ఇవ‌న్నీ కేంద్ర ప్ర‌భుత్వ గుర్తింపు లో ఒక భాగం గా మారాయ‌ని ఆయ‌న చెప్పారు. న‌మామీ గంగే లో భాగంగా 23,000 కోట్ల రూపాయ‌ల విలువైన ప‌థ‌కాల‌కు ఇంత‌వ‌ర‌కు ఆమోదం తెల‌ప‌డమైంద‌ని ప్ర‌ధాన మంత్రి పేర్కొన్నారు. గంగా న‌ది తీరాల వెంబ‌డి దాదాపు అన్ని గ్రామాలు ప్ర‌స్తుతం బ‌హిరంగ మ‌ల‌ మూత్రాదుల విస‌ర్జ‌న ర‌హితం గా అవ‌త‌రించాయని ఆయ‌న అన్నారు. గంగా న‌ది ని శుభ్రం చేయాల‌న్న కేంద్ర ప్ర‌భుత్వ నిబ‌ద్ధ‌త లో ఈ ప‌థ‌కాలు ఒక భాగం అని ఆయ‌న స్ప‌ష్టం చేశారు.
కాత్యాయని మాత ఆశీస్సుల కోసం ప్రార్థించిన ప్రధాన మంత్రి

మంగళప్రదం అయినటువంటి నవరాత్రి ఉత్సవ కాలం లో కాత్యాయని మాత భక్తజనులు అందరి కి ఆ దేవి శుభాశీస్సులు ప్రాప్తించాలంటూ ప్ర‌ధాన మంత్రి శ్రీ న‌రేంద్ర మోదీ ప్రార్థన చేశారు. అందరి కి సంకల్ప బలం మరియు ఆత్మవిశ్వాసం తాలూకు దీవెన లు కూడా దక్కాలి అని ఆయన ఆకాంక్షించారు. దేవత కు సంబంధించిన స్తుతి ని సైతం ఆయన శేర్ చేశారు. ప్రధాన మంత్రి ఒక ట్వీట్ లో – ‘‘చంద్రహాసోజ్జ్వలకరా శార్దూలవరవాహనా కాత్యాయనీ చ శుభదా దేవీ దానవఘాతినీ దుర్గా మాత యొక్క కాత్యాయనీ స్వరూపం అత్యంత అద్భుమైందీ, అలౌకికమైందీను. ఈ రోజు న ఆమె ను ఆరాధించడం ద్వారా ప్రతి ఒక్కరి కి నూతన ఆత్మబలం మరియు ఆత్మవిశ్వాసం తాలూకు ఆశీర్వాదాలు లభించు గాక.. ఇదే నేను కోరుకొంటున్నది.’’ అని పేర్కొన్నారు.